title: Abri du Marin
text: An Abri du Marin (Goudor ar Vartoloded) a oa tier-herberc'h krouet gant Jacques de Thézac e deroù an  e perzhier Breizh, e Kerne dreist-holl, evit ar vartoloded a voazie tremen o amzer re alies en tavarnioù. Lec'hiet mat e oant e-kichen ar c'haeoù hag ar chaoserioù ma veze staget ar bagoù.
  
  Jacques de Thézac en doa graet eus ar Goudorioù-se binvioù evit stourm ouzh ar baourentez hag an dienez sokial, lec'hioù plijus evit degemer ar vartoloded.
  
  Etre 1900 ha 1940 e oa tremenet 14 milion a dud dre ar Goudorioù. Eus 1940 da 1976 e voe 6 milion a dud c'hoazh.
  
  Savidigezhioù Abris du marin 
  Awenet e oa bet Jacques de Thézac gant sailor’s homes Breizh-Veur, a oa tier livet en roz savet er perzhier.
  
  Unnek Abri du marin a voe savet etre 1900 ha 1933 : dek e Penn-ar-Bed hag unan e Mor-Bihan. Re all a voe c'hoazh, pa voe savet pemzek en holl etre 1900 ha 1952.
  
  Er bloavezhioù-mañ e voe digoret Abris du Marin :
   Kerzu 1899, war Enez-Sun
   C'hwevrer 1900 : er Gelveneg.
   Genver 1901 : e Passage-Lanriec.
   Du 1901 : e Gwaien, hag e Konk-Kerne (kae ar Groaz), a voe troet en herberc'hti yaouankiz e 1960.
   Kerzu 1901 : e Porzh-Lae (Ar Gerveur).
   1903 : e Kameled.
   Du 1904 : Goudor ar Vartoloded Sant Voran.
   1906 : un eil war Enez-Sun.
   1908 : en Enez-Tudi.
   1909 : e Rosko.
   Goude 1910 : e Konk-Leon.
   1912 : e Douarnenez, hiriv ti ar Chasse-marée.
   1952 : e Sant-Wenole (Penmarc'h).
   Deiziadoù dianav : Poulgwazeg, Enez Houad, Porzh-Maria.
  
  Skeudennoù
  
  Brezhoneg
  Tammoù brezhoneg a weler war luc'hskeudennoù kozh, met war a seblant int bet diverket holl.
  
  E lec'hioù all
  Unan a oa en Enez Yeu ivez
  Ur ranndi da feurmiñ zo anvet heñvel, e Kastell-Nevez ar Faou, netra da welout gant an tier istorel war an aod.
  
  Liammoù diavaez
  Un tamm istor : Lec'hienn Sant-Voran
  
  Notennoù
  
  Tiez
  Merdeerezh